**ZAPISNIK**

**sa sjednice Nastavničkog vijeća održane 18. listopada 2021. godine u 12.30 sati.**

Za sjednicu je predložen i prihvaćen sljedeći

Dnevni red:

1. Molbe učenika za oslobođenje dijela ili svih sadržaja nastave TZK za šk. god. 2021./2022.

2. Izvanučionička nastava

3. Prijevoz djelatnika

4. Osiguranje učenika

5. Probna državna matura

6. Izvješće povjerenstva za kvalitetu za šk. god. 2020./2021.

7. Razno

Ravnateljica je pozdravila nazočne članove Nastavničkog vijeća i najavila Dnevni red.

Ad 1) Psihologinja Maja Kotarski upoznala je članove Nastavničkoga vijeća s molbama učenika za oslobođenje dijela ili svih sadržaja nastave TZK za šk. god. 2021./2022. Potpuno oslobođenje učenici: M.P., P.G., M.L., T.F., M.B, L.P., E.T., M.Č, D.S. Djelomično oslobođenje: A.Č., I.J., M. H., M.I., I.P., V.H., A.H., M.G., L.C., A.V., L.J. Molbe su jednoglasno usvojene za sve učenike.

Ad 2) Ravnateljica Draženka Jurec izvijestila je Nastavničko vijeće o glasovanju roditelja za odabir agencije za izvanučioničke nastave. Glasovalo je ukupno 420 roditelja (online). Za Turističku agenciju Rudi Travel, Tome Masarykova 24, Čakovec, 319 roditelja, a za Presečki grupu, Frana Galovića 15, Krapina, 101 roditelj. Glasovalo je ukupno i 29 pratitelja i 2 voditelja i to 31 za Turističku agenciju Rudi Travel, Tome Masarykova 24, Čakovec. Ravnateljica je predstavila plan puta za svaku grupu te epidemiološke mjere i raspored ulaska učenika u autobus i kazalište. Za učenike koji neće ići na izvanučioničku nastavu potrebno je organizirati online nastavu.

Ad 3) Tajnica Marijana Franc pozvala je sve nastavnike da zbog izmještanja škole na novu adresu ispune nove izjave o prijevozu i ako je potrebno prilože HAK MAP plan puta.

Ad 4) Tajnica Marijana Franc je obavijestila Nastavničko vijeće da je na Vijeću roditelja za osiguranje učenika odabrano Adriatic osiguranje te pozvala razrednike da prikupe podatke o učenicima koji se žele osigurati. Cijena osiguranja iznosi 50 kn po učeniku.

Ad 5) Ispitna koordinatorica Tihana Hrastinski Borčić najavila je da će se probna matura održati između 15.3. i 15.4.2022. Po prvi puta probna matura održati će se prema novom Kurikulumu i za učenike trećih i četvrtih razreda. Četvrti razredi polagati će na probnoj maturi Hrvatski jezik, Matematiku i strani jezik, a treći razredi Hrvatski jezik i Matematiku.

Ad 6) Profesorice Marija Dlesk i Ljubica Savić ukratko su izvijestile Nastavničko vijeće o provedenim aktivnostima tijekom šk. god. 2020./2021. te pozvale sve nastavnike da i dalje šalju izvješća o provedenim projektima i aktivnostima.

Ad 7) Na prijedlog ravnateljice, molba učenice D.Ž za prijelaz u drugi razred jednoglasno je prihvaćena. Nakon što je razrednica detaljno izvijestila Nastavničko vijeće o događaju na satu Hrvatskog jezika, predložena pedagoška mjere opomene pred isključenje za učenicu L. B., jednoglasno je usvojena.

Ravnateljica Draženka Jurec podsjetila je na još nekoliko stvari:

1. jesenski praznici učenika
2. predaja obrazaca za učenike s teškoćama
3. pisanje izvješća o provedenoj izvanučioničkoj nastavi
4. dio stručnih ispita (pisanje eseja) provoditi će se u školi iz koje pripravnik dolazi.

Nastavničko vijeće završeno je u 13.30 sati.

Zapisničarka:

Nikolina Balić